Die dik, grys jas wat hy oor sy ander klere aan het, was ook maar skrale troos teen die snerpende koue.
Hy vryf die slaap uit sy oë en gee ’n lang gaap met die mond wawyd oop en die arms bokant die kop uitgestrek.
Net voor toemaaktyd het oom Pietie, eienaar van die kafee, vir hom ’n halwe bruinbrood en ’n koeldrank gegee.
Dan loop hy na die vullisdrom wat op die sypaadjie staan, lig die deksel op en gooi die leë koeldrankbottel daarin.
Sy gedagtes dwaal na die tyd toe hy ’n baie suksesvolle sakeman was. Hy het ’n florerende besigheid gehad met takke in byna ál nege provinsies van die land.
Wanneer dit kom by sake doen, het hy niks en niemand ontsien nie. Nie eens sy vrou of familie het sy ongenaakbaarheid vrygespring nie. Sukses en rykdom was sy grootste prioriteit.
Hy vind ’n boksie Kentucky met twee stukkies half geëte hoendervleis. Gulsig verslind hy die stukkies weggooi-hoender.
Toe hy klaar geëet het, besluit hy om by die groot huis te gaan aanklop vir ’n los werkie. Hy maak die tuinhekkie oop. Stap met die trappe op en lui die deurklokkie.
’n Pragtige jong vrou maak die deur oop. Sy lyk op ’n druppel nes sy eie vrou. Dié het hom egter ’n tyd gelede in sy peetjie gestuur.
Hy dink terug. Oor sy lewe. Oor hoe hy met mense omgaan. Sy werkswyses. Sy gejaag na roem en rykdom.